Pape Gejs
Pape Alasane Gejs (franču: Pape Alassane Gueye; dzimis 1999. gada 24. janvārī) ir Francijā dzimis Senegālas futbolists, spēlē pussarga pozīcijā, Senegālas futbola izlases dalībnieks. Kopš 2024. gada Gejs pārstāv Spānijas La Liga komandu Villarreal. Iepriekš Gejs ir spēlējis Francijas komandās Le Havre un Marseille, kā arī Spānijas komandā Sevilla. Senegālas futbola izlases rindās debitējis 2021. gadā. Ar izlasi uzvarējis 2021. gada Āfrikas Nāciju kausā. Piedalījies arī 2022. gada FIFA Pasaules kausā.